en id en en en en en hu hu hu hu en hu hu hu sv it en en hu hu hu hu en hu en hu hu hu hu hu hu de en hu en hu hu hu hu en en hu hu hu hu en hu hu hu hu hu hu hu it hu de fr de hu de hu de hu de hu de hu de hu de hu fr hu fr hu fr hu hu en hu hu hu hu hu hu hu hu hu es hu en hu en hu ja hu hu hu hu hu hu hu hu hu en hu de en hu hu hu hu hu hu it hu en hu hu en hu en hu en hu en hu en hu hu en en hu en ja hu en es hu en en hu en it hu hu hu hu hu
Local Hero Tour – Season 3
Budapesti Műszaki És Gazdaságtudományi Egyetem
Itt a lehetőség, hogy megmutasd, hogy te vagy a legjobb, legokosabb, legműveltebb az országban!
Bárhova is jársz, bármelyik felsőoktatási intézményben tanulsz, benevezhetsz, és megcsillogtathatod FIFA, LOL tudásodat, vagy a kvízben bizonyíthatod műveltséged!
A bajnokságban az ország összes felsőoktatási intézménye részt vesz, minden főiskola, egyetem képviselteti magát.
Te leszel az, aki elhozod a dicsőséget az iskoládnak?
8 helyszínen különleges offline programok is várnak majd: VR élmény, fotós kihívás, Chill Zone, sőt, egy szakember segít az önéletrajzodat is igazán ütősre alakítani!
Az online fordulókon – és ha nyersz, az offline döntőn – bármelyik intézményből részt tudsz venni.
A visszaszámlálás elindult, nemsokára elstartol a Local Hero Tour Season 3!
Üdvözlünk Idéző az Ordító Szakadék Hídjánál!
Ha a híd túloldalára tekintesz, a Jégőrzők erődítményének bejáratát láthatod. A bejárattól balra pislákoló lámpa fényénél egy utolsó kis kutatópont és Lyte, a kereskedő karavánja látható. Előtte egy nexuskristály díszíti a bejárat összképét. Ha most magad mellé tekintesz, a híd ezen felén láthatod Gregor boltját, és a közeli kutatópontot. Ajánljuk, hogy beszélj a boltossal, hátha akad nála valami hasznos kellék, ami segíthet átjutni a hídon – ha más nem, legalább 1-2 jótanács. De vigyázz! A híd őrzője harc nélkül nem fog átengedni. Látod? Ott vár a híd közepén a torony tövében, és egy feleslegesen nagy pálca van a kezében. Ki lesz az ordító szakadék új királya?
Ha úgy érzed, ez a kihívás rád vár, regisztrálj egyetemed Local Hero Tour 3 új 1v1 kihívására!
OTP NextLevel Challenge: Le tudsz győzni mindenkit 3 különböző játékban?
Indulj el mindhárom megmérettetésben, és legyél te a NextLevel Challenge bajnoka! Természetesen külön-külön is díjazzuk a legjobbakat, de az igazán nagy nyereményekhez mindhárom játékban villantanod kell.
Mennyire vagy képben teljesen random tényekben, érdekességekben? Most megcsillogtathatod a tudásod!
Ha úgy harcolsz, mint egy Jedi, úgy táncolsz, mint Travolta, és úgy aprítasz, mint Chuck Norris, akkor ez a játék neked való – aprítsd ritmusra a feléd száguldó tárgyakat lézerkarddal!
Mihez kezdenél, ha te lennél egy katasztrófa egyetlen túlélője, és magadra maradnál a tenger mélyén? A Subnautica világában bebizonyíthatod talpraesettséged!
"FIFÁzgattál, eddig!” Most ideje, hogy bizonyíts a nagy pályán is!
Egy újabb ősz, egy újabb FIFA széria!!!
Mutasd meg, hogy te vagy az egyetem legjobb FIFA játékosa, és
kvalifikáld magad a nagydöntőbe az értékes nyereményekért.
A regisztráció elkezdődött, indul az új szezon!
Turbózd fel az önéletrajzodat és indítsd el karrieredet már az iskolai évek alatt! A helyszínen szakértőink segítenek, hogyan állíts össze igazán ütős CV-t, sőt, akár be is adhatod a jelentkezésedet a MOL Growww frissdiplomás programjába.
Nem csak kontrollerrel a kezedben bizonyíthatod, hogy te vagy a legjobb. A Samsung kihívásában megmutathatod, hogy verhetetlen vagy fotózásban, függetlenül attól, hogy mit kell lencsevégre kapnod.
Használd a fantáziád, alkoss valami különlegeset, mutasd meg a tehetségedet, és legyél te a kreatív Local Hero!
Samsung Mobil játék - Wild Rift
Legyőzhetetlen harcos vagy? Szólóban tolod vagy csapatban vagytok igazán hatékonyak? A Wild Riftben mindkét verziót kipróbálhatod; az 5v5 arénában csak a legjobbaknak van esélye a győzelemre, itt a hatékony harcmodorra, előrelátó taktikára, kiváló reflexekre egyaránt szükséged lesz!
A Beach Body-szezonnak vége, de a testmozgás nem szezonfüggő!
Kihívásunkban megmutathatod, hogy meddig bírod: egyensúlyozz a deszkán hosszú percekig, és vidd el a legjobbaknak járó értékes nyereményeket.
A Mastercard a League of Legends első globális partnere. A vállalat célja, hogy az esportolók közösségét a szenvedélyükben támogassa, összekösse. A Mastercard szolgáltatásai segítenek abban, hogy a játékokban a fizetések biztonságosan, gyorsan megtörténhessenek, ezáltal garantálva a játék folyamatos fejlődését. A Mastercard évek óta támogatja a PlayIT Show rendezvényt és kapcsolódó programokat, melynek fontos állomása a Local Hero Tour, ahol a játékosok országos megmérettetésben tudják összemérni tudásukat, ami egy megfizethetetlen élményt jelent számukra.
A Samsung Electronics innovatív ötleteivel és technológiáival formálja az okostelefonok, a tabletek, az elektronikai eszközök világát, melynek egyik kiemelt eleme a gaming és az esport. Legújabb, Galaxy Z Fold4 I Flip4 és Galaxy Tab S8 szériás készülékeink kimagasló teljesítményt nyújtanak a különböző fényviszonyú felvételek készítése, a streamelés és a játék terén is, megfelelve a fiatal munkavállalók, a diákok, a játékosok és a tartalomgyártók folyamatosan változó igényeinek is. Vállalatunk támogatja a Local Hero Tour eseménysorozatot, melynek 3. szezonbeli döntőjének a Gamerland ad otthont. Az érdeklődők és résztvevők a Tour során testközelből is megismerhetik az innovációk nyújtotta lehetőségeket, egyben országosan is összemérhetik tudásukat készülékeink segítségével, miközben a fényképezés és játékélmény új szintjeit tapasztalhatják meg.
A MOL régóta elkötelezett a magyar foci iránt, többek közt a Magyar Kupa névadó partnere is. A vállalat számtalan pályázatot hirdet a fiatal tehetségek felfedezésére, segítésére, és kiemelten fontosnak tartja, hogy a támogatásai a lehető legnagyobb társadalmi hatást érjék el. A digitalizációs fejlődés jegyében az offline sportolók felkarolása mellett immár a hazai esport szponzorációnak is kiemelt szerepet szán, ennek egyik fontos mérföldköve a Local Hero Tour – FIFA bajnokság támogatása.
OTP Bank - a következő lépés a jövőbe
Élen járunk fejlődésben és a digitális bankolásban. Fejlesztő- és kutatócsapatunk folyamatosan azon dolgozik, hogy az új technikai vívmányokat a lehető leggyorsabban, legbiztonságosabban alkalmazzuk banki szolgáltatásainkban. A pénzügyi tudatosság fejlesztése mellett fontos számunkra, hogy éljünk az új technikai lehetőségekkel – ennek része az esport is, és mi támogatjuk a fiatalokat abban, hogy kiteljesedjenek benne.
A világ egyik legtöbbet játszott csapatjátéka, itthon a legnépszerűbb: több, mint százezren játsszák aktívan. A játékban egy fantasy jellegű világban, taktikai küzdelemben kell legyőznöd az ellenfelet és elpusztítani a nexusát.
A világ legnépszerűbb labdarúgójátéka, amelyet Magyarországon is közel százezren játszanak. Ikonikus pályákon a futballvilág legnagyobb sztárjaival küzdhetnek meg a lelkes játékosok.
A játékban ötvöződik a jedik harcmodora és a táncos challenge; a gamer felé száguldó tárgyakat ugyanis lézerkarddal kell felaprítani, miközben más akadályok elől pedig el kell mozdulni, mindezt ráadásul zenére! Ritmusérzék, mozgáskoordináció és állóképesség kell hozzá - no meg humorérzék, hiszen a kívülállók számára is szórakoztató nézni…
Izgalmas kihívások a víz alatt: az izgalmas VR-játékban a 4546B nevű óceánbolygón kell életben maradni egy űrhajós baleset egyetlen túlélőjeként. A játékos feladata, hogy nyersanyagokat gyűjtsön, fejlessze a bázist, és szembeszálljon a bolygó vérszomjas szörnyetegeivel…
A népszerű League of Legends mobilon is! Az 5v5 multiplayer arénában tesztelheted a képességeidet, stratégiádat, harcmodorodat. Játszhatsz szólóban, vagy összeállhatsz a barátaiddal, hogy egyesült erővel győzzétek le az ellent!